rejauldu/bengali-wikipedia huggingface dataset:
ফরিদগঞ্জ পৌরসভা বাংলাদেশের চাঁদপুর জেলার অন্তর্গত ফরিদগঞ্জ উপজেলার একটি নগরভিত্তিক স্থানীয় সরকার সংস্থা। ফরিদগঞ্জ (কাছিয়াড়া সদর) এলাকার উন্নয়নের জন্য ২০০৫ সালে পৌরসভাটি প্রতিষ্ঠিত করা হয়। বর্তমানে এটি একটি "খ" শ্রেণীর পৌরসভা।   আয়তন  ফরিদগঞ্জ পৌরসভার আয়তন ১৯.৭৫ বর্গ কিলোমিটার।   জনসংখ্যার উপাত্ত  ২০১১ সালের পরিসংখ্যান অনুযায়ী ফরিদগঞ্জ পৌরসভার জনসংখ্যা ৩৫,০৯০ জন। এর মধ্যে পুরুষ ১৬,৬২৫ জন এবং মহিলা ১৮,৪৬৪ জন। মোট পরিবার ৭,৫৫২টি।   অবস্থান ও সীমানা  ফরিদগঞ্জ উপজেলার মধ্যাংশে ফরিদগঞ্জ পৌরসভার অবস্থান। এ পৌরসভার পূর্বে রূপসা উত্তর ইউনিয়ন, উত্তরে পাইকপাড়া দক্ষিণ ইউনিয়ন, পশ্চিমে গোবিন্দপুর উত্তর ইউনিয়ন ও গোবিন্দপুর দক্ষিণ ইউনিয়ন এবং দক্ষিণে ফরিদগঞ্জ দক্ষিণ ইউনিয়ন অবস্থিত।   ইতিহাস    নামকরণ    প্রতিষ্ঠাকাল  ২০০৫ সালের ১ সেপ্টেম্বর ফরিদগঞ্জ উপজেলার ১৩নং ফরিদগঞ্জ উত্তর ইউনিয়ন পরিষদের আওতাধীন সম্পূর্ণ এলাকা, ৯নং গোবিন্দপুর উত্তর ইউনিয়নের কুমিরা মথুরার চর, চরকুমিরা ও ভাটিয়ালপুর গ্রাম, ৮নং পাইকপাড়া দক্ষিণ ইউনিয়নের একটি গ্রামের কিছু অংশ নিয়ে ফরিদগঞ্জ পৌরসভা প্রতিষ্ঠিত হয়। প্রতিষ্ঠাকালে গ শ্রেণীর পৌরসভা হিসেবে প্রতিষ্ঠিত হলেও ২০১৬ সালের ২০ জুন এ পৌরসভাকে খ শ্রেণীতে উন্নীত করা হয়।   প্রশাসনিক এলাকা  ফরিদগঞ্জ পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম ফরিদগঞ্জ থানার আওতাধীন। এটি জাতীয় সংসদের ২৬৩নং নির্বাচনী এলাকা চাঁদপুর-৪ এর অংশ।  ১ নং ওয়ার্ড - চরবসন্ত, উত্তর কেরোয়া   ২ নং ওয়ার্ড- মধ্য ও দক্ষিণ কেরোয়া,গুদারারচর  ৩ নং ওয়ার্ড- মিরপুর, নোয়াগাঁও এবং ভাটিরগাঁও(উত্তর অংশ)  ৪ নং ওয়ার্ড- নোয়াগাঁও এবং ভাটিরগাঁও (দক্ষিণ অংশ), রুদ্রগাঁও,পূর্ব বড়ালি  ৫ নং ওয়ার্ড- পশ্চিম বড়ালী  ৬ নং ওয়ার্ড- সাফুয়া,চরহোগলা   ৭ নং ওয়ার্ড- দক্ষিণ কাছিয়াড়া   ৮ নং ওয়ার্ড- কাছিয়াড়া (ফরিদগঞ্জ বাজার)  ৯ নং ওয়ার্ড- চরকুমিরা,  ভাটিয়ালপুর   শিক্ষা ব্যবস্থা  ২০১১ সালের পরিসংখ্যান অনুযায়ী ফরিদগঞ্জ পৌরসভার সাক্ষরতার হার ৬০.১%। এ পৌরসভায় ১টি কলেজ, ২টি মাদ্রাসা, ৩টি মাধ্যমিক বিদ্যালয় এবং ১৫টি প্রাথমিক বিদ্যালয় রয়েছে।   শিক্ষা প্রতিষ্ঠান  ফরিদগঞ্জ মজিদিয়া কামিল মাদ্রাসা ফরিদগঞ্জ এ. আর পাইলট উচ্চ বিদ্যালয় ফরিদগঞ্জ বঙ্গবন্ধু সরকারি ডিগ্রী কলেজ আদর্শ একাডেমী ফরিদগঞ্জ ফরিদগঞ্জ বালিকা (উত্তর) সরকারি প্রাথমিক বিদ্যালয় ফরিদগঞ্জ বালিকা (দক্ষিণ) সরকারি প্রাথমিক বিদ্যালয়  ফরিদগঞ্জ পাইলট বালিকা উচ্চ বিদ্যালয়  কাছিয়াড়া মহিলা সিনিয়র আলিম মাদ্রাসা কেরোয়া হোসনে আরা বেগম আদর্শ বালিকা উচ্চ বিদ্যালয় চরবসন্ত সরকারি প্রাথমিক বিদ্যালয় ভাটিয়ালপুর সরকারি প্রাথমিক বিদ্যালয় চরকুমিরা সরকারি প্রাথমিক বিদ্যালয় ফরিদগঞ্জ মডেল সরকারি প্রাথমিক বিদ্যালয় ভাটিরগাঁও সরকারি প্রাথমিক বিদ্যালয় কেরোয়া সরকারি প্রাথমিক বিদ্যালয় বড়ালী সরকারি প্রাথমিক বিদ্যালয় সাফুয়া সরকারি প্রাথমিক বিদ্যালয় পূর্ব বড়ালী শাহাজাহান কবির উচ্চ বিদ্যালয়   যোগাযোগ ব্যবস্থা  শুধু মাত্র সড়ক যোগাযোগ ব্যবস্থা মোটরসাইকেল, সিএনজি চালিত অটোরিক্সা, বাস, রিক্সা বিদ্যমান।   অর্থনীতি  মূলত কৃষি, ব্যবসা এবং বৈদেশিক রেমিটেন্স থেকে এ পৌরসভার অর্থনীতি নির্ভরশীল।   ঐতিহাসিক নিদর্শন   ওনুয়া স্মৃতি ভাস্কর্য  ফরিদগঞ্জ ব্রীজ  অমি স্মৃতি মিনি শিশু পার্ক (রাজা মিয়া পার্ক- ফরিদগঞ্জ ব্রীজ সংলগ্ন)  ফরিদগঞ্জ ডাকবাংলো ডাকাতিয়া নদীরপাড়   জনপ্রতিনিধি   বর্তমান জনপ্রতিনিধি শূন্য   আরও দেখুন   ফরিদগঞ্জ উপজেলা  ফরিদগঞ্জ থানা  চাঁদপুর জেলা   তথ্যসূত্র    বহিঃসংযোগ   বিষয়শ্রেণী:চাঁদপুর জেলার পৌরসভা বিষয়শ্রেণী:ফরিদগঞ্জ উপজেলা
এটি ইসলামি প্রতিকযুক্ত দেশ ও অঞ্চলের পতাকার তালিকা। ইসলামি প্রতীকগুলোর মধ্যে রয়েছে  শাহাদাহ্‌, তাকবির, হিলাল এবং ইসলামের পঞ্চস্তম্ভ। এই তালিকাতে দেশ এবং প্রদেশ ছাড়াও নির্ভরশীল অঞ্চলগুলোও অন্তর্ভুক্ত রয়েছে। তবে যেসব দেশের পতাকায় কেবল প্যান-আরব রঙ রয়েছে সেগুলো তালিকায় অন্তর্ভুক্ত করা হয়নি। অবশ্য তালিকার দেশে মুসলিম সংখ্যাগরিষ্ঠ নয়।   বর্তমান    সার্বভৌম দেশসমূহ   দেশ  পতাকা  গৃহীত  প্রতীক  সরকারের ধরণ আফগানিস্তান   ২০১৩  শাহাদাহ  ইসলামী প্রজাতন্ত্র  আলজেরিয়া ১৯৬২  হিলাল  প্রজাতন্ত্র  আজারবাইজান ১৯৯১  বাহরাইন ১৯৭২ রাজত্ব হিসাবে ফেব্রুয়ারি ২০০২ সালে গৃহীত হয়েছিল  আরকান আল ইসলাম।  সাংবিধানিক রাজতন্ত্র  ব্রুনেই ১৯৫৯ ১৯৮৪ সালে ধরে রাখা  হিলাল  কোমোরোস ২০০২  প্রজাতন্ত্র  ইরান ১৯৬৪৪ সালে বর্তমান রূপটি ১৯৮০ সালে গৃহীত হয়েছিল  শাহাদা  ইসলামী প্রজাতন্ত্র  ইরাক তকবীরের সাথে ১৯৬৩ ১৯৯১ এ যুক্ত হয়েছিল। ২০০৮ সালে আপডেট হয়েছে।  তাকবীর  প্রজাতন্ত্র  লিবিয়া ১৯৫১  হিলাল  মালয়েশিয়া ১৯৬৩  সাংবিধানিক রাজতন্ত্র  মালদ্বীপ ১৯৬৫  প্রজাতন্ত্র  মরিতানিয়া ১৯৫৯  ইসলামী প্রজাতন্ত্র  পাকিস্তান ১৯৪৭  ইসলামী প্রজাতন্ত্র  সৌদি আরব ১৯৭৩  শাহাদাহ  পরম রাজতন্ত্র  সিঙ্গাপুর ১৯৬৩  হিলাল  প্রজাতন্ত্র  তিউনিসিয়া ১৯৫৯  তুরস্ক ১৯৩৬  তুর্কি প্রজাতন্ত্রী উত্তর সাইপ্রাস ১৯৮৩  তুর্কমেনিস্তান ১৯৯১  উজবেকিস্তান ১৯৯১  হিলাল ও আল্লাহ  প্রজাতন্ত্র    আঞ্চলিক প্রদেশ, অঞ্চল ও রাজ্য    অঞ্চল পতাকা গৃহীত প্রতীক প্রকার সার্বভৌম দেশ আনজৌয়ান  ২০১২ হিলাল কমোরোসের স্বায়ত্তশাসিত দ্বীপ  আজাদ কাশ্মীর  পাকিস্তানের স্বায়ত্তশাসিত অঞ্চল  বেলুচিস্তান  ১৯৪৭ পাকিস্তান প্রদেশ কোকোস (কিলিং) দ্বীপপুঞ্জ  ২০০৪ অস্ট্রেলিয়ার অঞ্চল  কেন্দ্রশাসিত উপজাতীয় অঞ্চল  ১৯৪৭ পাকিস্তানের অঞ্চল  গিলগিত-বালতিস্তান  ১৯৪৭ পাকিস্তানের স্বায়ত্তশাসিত অঞ্চল বড় কমোর  ১৯৭৫ স্বায়ত্তশাসিত দ্বীপ  জোহর  ১৯৫৭ মালয়েশিয়ার রাজ্য  কারাকলপাকস্তান  ১৯৯১ স্বায়ত্তশাসিত প্রজাতন্ত্র  কেলান্তান  ১৯২৪ মালয়েশিয়ার রাজ্য  খাইবার পাখতুনখোয়া  ১৯৪৭ পাকিস্তান প্রদেশ  কুয়ালালামপুর  ১৯৯০ মালয়েশিয়ার যুক্তরাষ্ট্রীয় অঞ্চল  লাবুয়ান  ১৯৫৭ মালয়েশিয়ার রাজ্য মালাক্কা  ১৯৫৭ পাঞ্জাব  ১৯৪৭ পাকিস্তান প্রদেশ  সেলেঙ্গার  ১৯৫৭ মালয়েশিয়ার রাজ্য  সিন্ধু  ১৯৪৭ পাকিস্তান প্রদেশ  সোমালিল্যান্ড  ১৯৯৩ শাহাদাহ সোমালিয়া রাজ্য  তেরেংগানু  ১৯৫৩ হিলাল মালয়েশিয়ার রাজ্য  উম্মুল কাওয়াইন  একাত্তর সংযুক্ত আরব আমিরাত    প্রাক্তন   সার্বভৌম দেশ  পতাকা (শেষ)  বছর  পতাকা (নতুন)  আফগানিস্তান ১৯৯৬-২০০১ কমোরোস১৯৯৬-২০০২মিশর১৮৮২-১৯২২১৯২২-১৯৫৩১৯৫৩-১৯৫৮ ইরাক ১৯৯১-২০০৩     বিষয়শ্রেণী:ধর্মীয় পতাকা বিষয়শ্রেণী:মালদ্বীপের জাতীয় প্রতীক বিষয়শ্রেণী:আফগানিস্তানের জাতীয় প্রতীক বিষয়শ্রেণী:বাহরাইনের জাতীয় প্রতীক বিষয়শ্রেণী:ইরানের জাতীয় প্রতীক বিষয়শ্রেণী:ইরাকের জাতীয় প্রতীক বিষয়শ্রেণী:লিবিয়ার জাতীয় প্রতীক বিষয়শ্রেণী:মালয়েশিয়ার জাতীয় প্রতীক বিষয়শ্রেণী:সৌদি আরবের জাতীয় প্রতীক বিষয়শ্রেণী:সিঙ্গাপুরের জাতীয় প্রতীক বিষয়শ্রেণী:ইসলাম সম্পর্কিত তালিকা
বিজয়া মুখোপাধ্যায়  (১১ মার্চ ১৯৩৭ — ২৬ জুলাই ২০২০) ছিলেন সংস্কৃত ভাষা ও সাহিত্যের অধ্যাপিকা এবং একজন প্রতিভাশালিনী কবি। প্রবন্ধকার ও অনুবাদক হিসাবেও পরিচিতি ছিল তার। সুনীল গঙ্গোপাধ্যায় প্রবর্তিত "কৃত্তিবাস" কবিতা পত্রিকার সঙ্গে যুক্ত ছিলেন।  সংক্ষিপ্ত জীবনী  বিজয়া মুখোপাধ্যায়ের জন্ম ১৯৩৭ খ্রিস্টাব্দের ১১ই মার্চ  ব্রিটিশ ভারতের অধুনা বাংলাদেশের তৎকালীন ঢাকা জেলার বিক্রমপুরে। পড়াশোনা কলকাতায়। কলেজে পড়ার সময় থেকেই তিনি কবিতা রচনা শুরু করেন। তার প্রথম কবিতা প্রকাশিত হয় দেশ (পত্রিকা) পত্রিকায় ১৯৬৩ খ্রিস্টাব্দে। সংস্কৃত ভাষা নিয়ে পড়াশোনা করেন এবং অসামান্য দখল ছিল তার। কবি বুদ্ধদেব বসু 'মহাভারতের কথা' লেখার সময়ে বিজয়ার কাছে সংস্কৃত শিখেছিলেন। তার প্রথম কাব্যগ্রন্থ সামনে অপর্ণা।  তিনি ও তার স্বামী কবি শরৎকুমার মুখোপাধ্যায় সুনীল গঙ্গোপাধ্যায় প্রবর্তিত "কৃত্তিবাস" কবিতা পত্রিকার সঙ্গে যুক্ত ছিলেন। তার বহু কবিতা এই পত্রিকায় প্রকাশিত হয়েছে। তার ছন্দময় কবিতা বিগত পুরানো দিনের স্মৃতি যেমন জাগ্রত করে, তেমনি সহজ, সরল, শান্ত ভঙ্গিমায় সামাজিক চেতনার বিকাশে প্রতিবাদ ব্যক্ত হয়েছে। তার "পুটিকে সাজে না" কবিতা নারীত্বের প্রতিবন্ধকতার বিরুদ্ধে প্রতিবাদ বেশ তাৎপর্যময়।     রচিত কাব্যগ্রন্থ   থাম্ব|300x300পিক্সেল|ভেঙে যায় অনন্ত বাদামআমার প্রভুর জন্য (১৯৬৭)  যদি শর্তহীন (১৯৭১)   ভেঙে যায় অনন্ত বাদাম (১৯৭৭)  উড়ন্ত নামাবলি (১৯৭৯)   দাঁড়াও তর্জনী (১৯৮৮)  ঝড়ের সঙ্গে যখন দেখা  অশ্লেষা তিথির কন্যা (১৯৯৩)  ভাষায় যেটুকু বলা যায় (২০০৫)   মাস্তুলের পাখি  আজন্ম হস্টেলে আছি (২০১৩)  শ্রেষ্ঠ কবিতা  পুরস্কার ২০০৯ সালে তিনি পশ্চিমবঙ্গ বাংলা আকাদেমি কর্তৃক প্রদত্ত রবীন্দ্র পুরস্কার লাভ করেন (পবিত্র মুখোপাধ্যায়, বিজয়া মুখোপাধ্যায়, অমিয়কুমার বাগচী, শ্যামল চক্রবর্তী, শঙ্কর মুখোপাধ্যায়ের সঙ্গে যৌথভাবে)।  সম্পাদিত পত্রিকা তিনি দীর্ঘদিন 'বিভাষা' নামে একটি পত্রিকা সম্পাদনা করেছেন।  মৃত্যু কবি বিজয়া মুখোপাধ্যায় ২০২০ সালের ২৬ জুলাই ৮৩ বৎসর বয়সে কলকাতায় মৃত্যুবরণ করেন।  আরও দেখুন  সুনীল গঙ্গোপাধ্যায়  শক্তি চট্টোপাধ্যায়  পবিত্র মুখোপাধ্যায়  নবনীতা দেবসেন  কবিতা সিংহ  শরৎকুমার মুখোপাধ্যায়  তথ্যসূত্র  বিষয়শ্রেণী:১৯৩৭-এ জন্ম বিষয়শ্রেণী:২০২০-এ মৃত্যু বিষয়শ্রেণী:বাঙালি কবি বিষয়শ্রেণী:বাঙালি মহিলা কবি বিষয়শ্রেণী:রবীন্দ্র পুরস্কার বিজয়ী বিষয়শ্রেণী:ভারতীয় কবি বিষয়শ্রেণী:বাঙালি লেখক বিষয়শ্রেণী:পূর্ববঙ্গে জন্ম বিষয়শ্রেণী:বিক্রমপুরের ব্যক্তি
ইলিয়াস সানি (২ আগস্ট, ১৯৮৬) ঢাকায় জন্মগ্রহণকারী বাংলাদেশ জাতীয় ক্রিকেট দলের একজন খেলোয়াড়। তিনি এক বাঁ-হাতি স্পিন বোলার ও ব্যাটসম্যান। ২১ অক্টোবর, ২০১১ তারিখে ওয়েস্ট ইন্ডিজ ক্রিকেট দলের বিপক্ষে তিনি অভিষিক্ত হন।Bangladesh vs West Indies 1st Test. (# 2010) cricinfo. Retrieved 25 October 2011   খেলোয়াড়ী জীবন  ২০০২-০৩ মৌসুমে তিনি বাংলাদেশ অনূর্ধ্ব-১৭ দলের হয়ে খেলা শুরু করেন। তখন তিনি ছিলেন একজন অল-রাউন্ডার। ২০০৩-০৪ মৌসুমে ঢাকা বিভাগের হয়ে তিনি তার খেলোয়াড়ী জীবন শুরু করেন। পরবর্তী বছরগুলোতে তিনি চট্টগ্রাম বিভাগের হয়ে খেলা শুরু করেন। ২০০৬-০৭ মৌসুম পর্যন্ত ৩১টি প্রথম-শ্রেণীর ক্রিকেটে তিনি মোট ৯৭৮ রান করেন। বরিশাল বিভাগের বিপক্ষে তিনি একমাত্র সেঞ্চুরিটি করেন (১৭৬ রান)। সব মিলিয়ে ২৫.১৭ গড়ে ৬০টি প্রথম-শ্রেণীর ম্যাচে তিনি মোট ২১৮টি উইকেট লাভ করেন।   তথ্যসূত্র    আরও দেখুন   সোহাগ গাজী  বাংলাদেশ জাতীয় ক্রিকেট দল  টেস্ট ক্রিকেট অভিষেকে ৫ উইকেট লাভকারী বাংলাদেশী ক্রিকেটারদের তালিকা   বহিঃসংযোগ   ক্রিকইনফো প্রোফাইল  ক্রিকেট আর্কাইভ পরিসংখ্যান  বিষয়শ্রেণী:বাংলাদেশী ক্রিকেটার বিষয়শ্রেণী:১৯৮৬-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশের টেস্ট ক্রিকেটার বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটার বিষয়শ্রেণী:ঢাকা বিভাগের ক্রিকেটার বিষয়শ্রেণী:চট্টগ্রাম বিভাগের ক্রিকেটার বিষয়শ্রেণী:ঢাকা থেকে আগত ক্রিকেটার বিষয়শ্রেণী:বাংলাদেশের একদিনের আন্তর্জাতিক ক্রিকেটার বিষয়শ্রেণী:বাংলাদেশের টুয়েন্টি২০ আন্তর্জাতিক ক্রিকেটার বিষয়শ্রেণী:ফরচুন বরিশালের ক্রিকেটার বিষয়শ্রেণী:ঢাকা ডমিনেটর্সের ক্রিকেটার বিষয়শ্রেণী:আবাহনী লিমিটেডের ক্রিকেটার বিষয়শ্রেণী:শেখ জামাল ধানমণ্ডি ক্লাবের ক্রিকেটার বিষয়শ্রেণী:প্রাইম দলেশ্বর স্পোর্টিং ক্লাবের ক্রিকেটার বিষয়শ্রেণী:গাজী গ্রুপের ক্রিকেটার বিষয়শ্রেণী:বাংলাদেশ মধ্যাঞ্চলের ক্রিকেটার বিষয়শ্রেণী:চট্টগ্রাম চ্যালেঞ্জার্সের ক্রিকেটার বিষয়শ্রেণী:খুলনা বিভাগের ক্রিকেটার বিষয়শ্রেণী:রংপুর রাইডার্সের ক্রিকেটার বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
খামিস মুশাইত () দক্ষিণ-পশ্চিম সৌদি আরবের একটি শহর যা আবহা এর পূর্বে 'আছির প্রদেশে, দাহরান থেকে  বা ৬৫০ নটিক্যাল মাইল এবং দেশের রাজধানী রিয়াদ থেকে  দূরে অবস্থিত। এটি শাহরান উপজাতির রাজধানী। সৌদি আরবের অষ্টম বৃহত্তম খামিস মুশাইতের আনুমানিক জনসংখ্যা ১,৩০০,০০০। এটি সৌদি আরবের চতুর্থ বৃহত্তম বাণিজ্য কেন্দ্র হিসেবে উল্লেখযোগ্য এবং বিশ্বমানের সামরিক বিমানবন্দরের জন্য বিখ্যাত।   ইতিহাস  ১৯৭০-এর দশক অবধি, খামিস মুশাইত ছিল হালকা-জলবায়ু কৃষি অঞ্চল এবং ৫০,০০০ এরও কম জনসংখ্যার একটি ছোট শহর। তখন থেকে এর জনসংখ্যা নাটকীয়ভাবে বেড়ে ১,২০০,০০০ এরও বেশি হয়েছে। শহরটির চারদিক কৃষিজাত ফসল উৎপাদনের খামার দ্বারা বেষ্টিত।  কিং খালিদ এয়ার বেস (কেএমএক্স) এর একটি  পাকা রানওয়ে আছে। ১৯৬০ এবং ৭০ এর দশকে বেসটি বিমানবাহিনীর ইঞ্জিনিয়াররা নকশা করেন এবং মার্কিন সেনারা তৈরি করেন এবং এতে এফ-১৫ সুবিধা রয়েছে। ১৯৯১ সালে উপসাগরীয় যুদ্ধের সময় এখানে মার্কিন বিমানবাহিনীর একটি ঘাঁটি ছিল যেখান থেকে তারা বাগদাদে বোমারু বিমান চালাতো।  খামিস মুশাইত ১৭৬০-এর দশক থেকে এই নামে পরিচিত। "খামিস" বাজার যা সপ্তাহের প্রতি বৃহস্পতিবার অনুষ্ঠিত হয় এবং শাহরান উপজাতির প্রধান মুশাইত ইবনে সালেমের নামে এর নামকরণ করা হয় যিনি বাজারের তত্ত্বাবধায়ক।كتاب الشيخ سعيد بن عبدالعزيز ابن مشيط شيخ شمل قبائل شهران و ابنه عبدالعزيز في ذاكرة التاريخ   জলবায়ু  খামিস মুশাইতে উষ্ণ মরুজ জলবায়ু রয়েছে।   উল্লেখযোগ্য বৈশিষ্ট্য  খামিস মুশাইতে কয়েকটি বাজারের মধ্যে রয়েছে, খামিস বাজার ও রূপার বাজার। এই বাজার দুটি রূপা এবং মসলার বাজারের জন্য সুপরিচিত। উল্লেখযোগ্য হোটেলগুলোর মধ্যে রয়েছে মুশায়াত প্যালেস হোটেল এবং ট্রিডেন্ট হোটেল। আল-হায়াত হাসপাতাল এবং খামিস মুশাইত মসজিদটিও উল্লেখযোগ্য।   চিত্রশালা    আরও দেখুন   সৌদি আরবের প্রদেশসমূহ  আবহা  'আছির প্রদেশ  জেদ্দা  তিহামা  রিয়াদ   তথ্যসূত্র    বহিঃসংযোগ   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:আসির অঞ্চলের জনবহুল স্থান
আপনি যুদ্ধ নিয়ে লিখতে আগ্রহী হলে লাল লিংক যুক্ত (অনুবাদের সুবিধার্থে প্রত্যেকটির সাথে সংশ্লিষ্ঠ ইংরেজি নিবন্ধের লিংক দেওয়া হয়েছে) যে কোন একটি নিবন্ধ শুরু করে দিতে পারেন অথবা অসম্পূর্ণ তালিকা থেকে যে কোন নিবন্ধের মান উন্নয়নে সহয়তা করতে পারেন।  যুদ্ধ-বিগ্রহের ইতিহাস   বিবরণ (Military history) • প্রাগৈতিহাসিক (Prehistoric warfare) • প্রাচীন (Ancient warfare) • মধ্যযুগীয় (Medieval warfare) • গোলাবারুদ (Early modern warfare) • শিল্পকৌশল (Industrial warfare) • আধুনিক (Modern warfare)   বিভিন্ন ধরণের যুদ্ধ বিগ্রহ   আন্তরীক্ষ (Aerial warfare) • উভচর (Amphibious warfare) • আর্কটিক (Arctic warfare) • সাঁজোয়া (Armoured warfare) • গোলন্দাজ (Artillery) • অসম (Asymmetric warfare) • বিধ্বংস (Attrition warfare) • জৈব (Biological warfare) • অশ্বারোহী বাহিনী (Cavalry) • রাসায়নিক (Chemical warfare) • প্রচলিত (Conventional warfare) • মরুভূমি (Desert warfare) • ইলেকট্রনিক (Electronic warfare) • স্থলপথ (Ground warfare) • গেরিলা (Guerrilla warfare) • দুর্গনির্মাণ (Fortification) • হেরবিসাইডাল (Herbicidal warfare) • পদাতিক সৈন্যবাহিনী (Infantry) • তথ্য (Information warfare) • জঙ্গল (Jungle warfare) • রণকৌশলগত (Maneuver warfare) • ভাড়াটে সৈনিক (Mercenary) • পর্বত (Mountain warfare) • নৌবাহিনী (Naval warfare) • নেটওয়ার্ক-কেন্দ্রিক (Network-centric warfare) • পারমাণবিক (Nuclear warfare) • স্নায়ু (Psychological warfare) • অবরোধ (Siege) • স্কি (Ski warfare) • মহাকাশ (Space warfare) • উপ-জলজ (Sub-aquatic warfare) • সাবমেরিন (Submarine warfare) • সারফেস (Surface warfare) • সর্বপোরি (Total war) • পরিখা (Trench warfare) • রীতিবিরুদ্ধ (Unconventional warfare) • শহুরে (Urban warfare)   অসম্পূর্ণ   সামরিক বাহিনী • বাংলাদেশের স্বাধীনতা যুদ্ধ • ভারতের স্বাধীনতা আন্দোলন • প্রথম বিশ্বযুদ্ধ • দ্বিতীয় বিশ্বযুদ্ধ • স্নায়ুযুদ্ধ
কানাডা জাতীয় ক্রিকেট দল () পুরুষদের আন্তর্জাতিক ক্রিকেট প্রতিযোগিতায় কানাডার প্রতিনিধিত্বমূলক জাতীয় ক্রিকেট দল। এটির সঞ্চালন করে থাকে ক্রিকেট কানাডা।   টুর্নামেন্ট ইতিহাস    বিশ্বকাপ   ১৯৭৫: অংশগ্রহণ করেনি  ১৯৭৯: প্রথম রাউন্ড  ১৯৮৩ থেকে ১৯৯৯ : যোগ্যতা অর্জন করেনি  ২০০৩: প্রথম রাউন্ড  ২০০৭: প্রথম রাউন্ড  ২০১১: প্রথম রাউন্ড  ২০১৫: যোগ্যতা অর্জন করেনি  ২০১৯: অংশগ্রহণ করেনি।   বিশ্ব ক্রিকেট লীগ   ২০০৭ (প্রথম বিভাগ): ৪র্থ স্থান  ২০১০ (প্রথম বিভাগ): ৫ম স্থান  ২০১১-১৩ (চ্যাম্পিয়নশীপ): ৮ম স্থান  ২০১৪ ক্রিকেট বিশ্বকাপ বাছাইপর্ব: ৮ম স্থান  আইসিসি বিশ্ব ক্রিকেট লীগ দ্বিতীয় বিভাগ: উত্তীর্ণ   আন্তঃমহাদেশীয় কাপ   ২০০৪: রানার্স আপ  ২০০৫: প্রথম রাউন্ড  ২০০৬: রানার্স আপ  ২০০৭–০৮: সমান ৭ম  ২০০৯–১০: ৭ম  ২০১১-১৩: ৬ষ্ঠ   কমনওয়েলথ গেমস   ১৯৯৮: প্রথম রাউন্ড   আইসিসি ৬-জাতি চ্যালেঞ্জ   ২০০২: ৫ম স্থান  ২০০৪: ৬ষ্ঠ স্থান   বহিঃসংযোগ    Canadian Cricket Association official website  Independent website covering Canadian cricket  Cricinfo article on the history of Canadian cricket  আন্তর্জাতিক বিষয়শ্রেণী:কানাডায় ক্রিকেট ক্রিকেট বিষয়শ্রেণী:জাতীয় ক্রিকেট দল
২০১৫ সালের ডিসেম্বরে, জাতিসংঘের সাধারণ পরিষদ  ৫ নভেম্বরকে বিশ্ব সুনামি সচেতনতা দিবস হিসেবে মনোনীত করেছে। এই দিবস উদযাপনের মাধ্যমে দেশ,আন্তর্জাতিক সংস্থা এবং নাগরিক সমাজের প্রতি সুনামি সচেতনতা বৃদ্ধি এবং ঝুঁকি হ্রাসের জন্য উদ্ভাবনী পদ্ধতি ভাগ করে নেওয়ার আহ্বান জানানো হয়।  সুনামি কথার অর্থ 'সুনামি' শব্দটি জাপানি শব্দ 'tsu' (অর্থাৎ বন্দর) এবং "nami" (অর্থাৎ ঢেউ) দুটির সমন্বয়ে গঠিত। সুনামি হল বিশাল ঢেউয়ের একটি সিরিজ যা সাধারণত সমুদ্রের নীচে বা কাছাকাছি সংঘটিত ভূমিকম্পের সাথে সম্পর্কিত জলের নিচের অস্থিরতার ফলে সৃষ্ট হয়। আগ্নেয়গিরির অগ্ন্যুৎপাত, ডুবোজাহাজ ভূমিধস এবং উপকূলীয় শিলা পতনের ফলেও সুনামি হতে পারে। আবার বৃহৎ গ্রহাণু সমুদ্রে আঘাত হানলে  সমুদ্রতলের উল্লম্ব গতিবিধির ফলে জলের ভরের স্থানচ্যুতি থেকে এগুলি উৎপন্ন হয়। সুনামির ঢেউ প্রায়শই জলের দেয়ালের মতো দেখতে হয় এবং উপকূলরেখা আক্রমণ করে।  পটভূমি  বিশ্ব সুনামি সচেতনতা দিবস উদযাপন  প্রকৃতপক্ষে জাপানের মস্তিষ্কপ্রসূত। এই দেশ তার বারবার, তিক্ত অভিজ্ঞতার কারণে বছরের পর বছর ধরে সুনামির আগাম সতর্কতা, জনসাধারণের পদক্ষেপ এবং ভবিষ্যতের প্রভাব কমাতে দুর্যোগের পরে আরও ভালোভাবে পুনর্গঠনের মতো ক্ষেত্রগুলিতে প্রধান দক্ষতা তৈরি করেছে।  জাতিসংঘের দুর্যোগ ঝুঁকি হ্রাস  (UNDRR) জাতিসংঘের অন্যান্য ব্যবস্থার সাথে সহযোগিতায় বিশ্ব সুনামি সচেতনতা দিবস উদযাপনকে সহজতর করে। সুনামি বিরল ঘটনা কিন্তু অত্যন্ত মারাত্মক হতে পারে। গত ১০০ বছরে, এর মধ্যে ৫৮টি সুনামি ২,৬০,০০০ এরও বেশি মানুষের প্রাণ কেড়ে নিয়েছে। গড়ে প্রতি দুর্যোগে ৪,৬০০ জন, যা অন্য যেকোনো প্রাকৃতিক দুর্যোগের চেয়েও বেশি। সেই সময়ের মধ্যে সর্বোচ্চ মৃত্যুর সংখ্যা ছিল ২০০৪ সালের ডিসেম্বরে ভারত মহাসাগরে সৃষ্ট সুনামি। এর মাত্র তিন সপ্তাহ পরে আন্তর্জাতিক সম্প্রদায় জাপানের হিয়োগো অঞ্চলের কোবেতে একত্রিত হয়। সরকারগুলি  দুর্যোগ ঝুঁকি হ্রাসের উপর প্রথম ব্যাপক বৈশ্বিক চুক্তি, ১০ বছর মেয়াদী হিয়োগো কর্মকাণ্ডের কাঠামো গ্রহণ করে। তারা ভারত মহাসাগর সুনামি সতর্কতা ও প্রশমন ব্যবস্থাও তৈরি করেছে , যা অসংখ্য ভূমিকম্প এবং সমুদ্রপৃষ্ঠের পর্যবেক্ষণ কেন্দ্র স্থাপন করে এবং জাতীয় সুনামি তথ্য কেন্দ্রগুলিতে সতর্কতা প্রেরণ করে। সুনামিপ্রবণ অঞ্চলে দ্রুত নগরায়ণ এবং ক্রমবর্ধমান পর্যটনের ফলে আরও বেশি সংখ্যক মানুষ ক্ষতির সম্মুখীন হচ্ছে। এর ফলে ঝুঁকি হ্রাস একটি গুরুত্বপূর্ণ বিষয় হয়ে ওঠে যদি বিশ্ব দুর্যোগজনিত মৃত্যুর হার উল্লেখযোগ্যভাবে হ্রাস করতে চায় - যা সেন্ডাই ফ্রেমওয়ার্ক ফর ডিজাস্টার রিস্ক রিডাকশন ২০১৫-২০৩০ এর একটি প্রাথমিক লক্ষ্য , যা ২০১৫ সালের মার্চ মাসে হিয়োগো ফ্রেমওয়ার্ক সফল করার জন্য গৃহীত ১৫ বছর মেয়াদী আন্তর্জাতিক চুক্তি।  তথ্যসূত্র   বিষয়শ্রেণী: জাতিসংঘের দিবস বিষয়শ্রেণী:নাগরিক সচেতনতা দিবস বিষয়শ্রেণী: নভেম্বর উদ্‌যাপন বিষয়শ্রেণী: সুনামি বিষয়শ্রেণী:২০১৫-এ প্রবর্তন
টেলিবার্তা একটি বাংলাদেশী ফিক্সড লাইন অপারেটর। এটি বাংলাদেশের একটি বেসরকারি পাবলিক সুইচড টেলিফোন নেটওয়ার্ক (পিএসটিএন) অপারেটর। মে ২০০৮ পর্যন্ত এই অপারেটরের মোট গ্রাহক সংখ্যা ছিল ৫৬,৪২৪।    ইতিহাস  টেলিবার্তা যুবক ফোনের আওতায় ব্র্যান্ডকৃত। Jubok phone   নম্বর স্কিম  টেলিবার্তা তার গ্রাহকদের জন্য নিম্নলিখিত নম্বর স্কিম ব্যবহার করে:  +৮৮০ ৩৬ ন১ ন২ ন৩ ন৪ ন৫ ন৬ ন৭ ন৮  যেখানে ৮৮০ হল বাংলাদেশের জন্য আন্তর্জাতিক গ্রাহক ডায়ালিং কোড এবং কেবল বাইরে থেকে ডায়াল করার ক্ষেত্রে এটির প্রয়োজন।  বাংলাদেশ সরকার কর্তৃক বরাদ্দকৃত টেলিবার্তার অ্যাক্সেস কোড হল ০৩৬। স্থানীয় কলের ক্ষেত্রে +৮৮০ এর পরিবর্তে ০ ব্যবহার করতে হয়, তাই ০৩৬ হল সাধারণ অ্যাক্সেস কোড।   অফার এবং পরিষেবা  ১। পিসিও প্যাকেজ  ২। কর্পোরেট প্যাকেজ  ৩। এসএমই প্যাকেজ   আরো দেখুন    বাংলাদেশের যোগাযোগ   তথ্যসূত্র    বহিঃসংযোগ    টেলিবার্তা লিঃ এর অফিসিয়াল ওয়েবসাইট  বিষয়শ্রেণী:বাংলাদেশের টেলিযোগাযোগ কোম্পানি
ধনিয়া বাংলাদেশের ভোলা জেলার অন্তর্গত ভোলা সদর উপজেলার একটি ইউনিয়ন।   আয়তন  ধনিয়া ইউনিয়নের আয়তন ৫,২৯৭ একর।   প্রশাসনিক কাঠামো  ধনিয়া ইউনিয়ন ভোলা সদর উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম ভোলা সদর থানার আওতাধীন। এটি জাতীয় সংসদের ১১৫নং নির্বাচনী এলাকা ভোলা-১ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী ধনিয়া ইউনিয়নের মোট জনসংখ্যা ৩১,৯৫১ জন। এর মধ্যে পুরুষ ১৫,৯২০ জন এবং মহিলা ১৬,০৩১ জন। মোট পরিবার ৬,৪৫৬টি।   শিক্ষা  ২০১১ সালের আদমশুমারি অনুযায়ী ধনিয়া ইউনিয়নের সাক্ষরতার হার ৪৫.৫%।   আরও দেখুন   ভোলা সদর উপজেলা  ভোলা সদর থানা  ভোলা জেলা   তথ্যসূত্র    বহিঃসংযোগ   বিষয়শ্রেণী:ভোলা সদর উপজেলার ইউনিয়ন
দক্ষিণ সুনামগঞ্জ উপজেলা বাংলাদেশের সুনামগঞ্জ জেলার অন্তর্গত একটি উপজেলা। বাংলাদেশ সরকার কর্তৃক ২৭ জুলাই ২০০৬ তারিখে প্রকাশিত বাংলাদেশ গেজেটে সুনামগঞ্জ সদর উপজেলার ৮টি ইউনিয়ন নিয়ে “দক্ষিণ সুনামগঞ্জ উপজেলা” নামক উপজেলা ঘোষণা করা হয়, এর ফলে ১৮ মে ২০০৮ তারিখ থেকে এ উপজেলাটি নবসৃষ্ট উপজেলা হিসেবে কার্যক্রম শুরু করে। ২০২১ সালের ২৬ জুলাই এ উপজেলার নাম পরিবর্তন করে “শান্তিগঞ্জ উপজেলা” রাখা হয়।   অবস্থান ও আয়তন  এই উপজেলার উত্তরে সুনামগঞ্জ সদর উপজেলা, দক্ষিণে জগন্নাথপুর উপজেলা, পূর্বে ছাতক উপজেলা ও জগন্নাথপুর উপজেলা, পশ্চিমে দিরাই উপজেলা ও জামালগঞ্জ উপজেলা।   প্রশাসনিক এলাকা  শান্তিগঞ্জ উপজেলায় বর্তমানে ৮টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম শান্তিগঞ্জ থানার আওতাধীন।  ইউনিয়নসমূহ:  ১নং শিমুলবাক  ২নং জয়কলস  ৩নং পাগলা  ৪নং চিকারকান্দি  ৫নং দরগাপাশা  ৬নং বীরগাঁও  ৭নং ঠাকুরভোগ  ৮নং পাথারিয়া   দর্শনীয় স্থানসমূহ   পাগলা জামে মসজিদ  পাগলা সড়ক  জনপথ বিভাগের ডাকবাংলো  হিজল-করচ বাগ  দেখার হাওর  শান্তিগঞ্জ হ্যাচারি  সংহাই হাওর  রাধামাধব জিওর আখড়া–পাথারিয়া  শাহ আয়ুব আলীর মাজার   বড় বিল মৎস প্রজনন কেন্দ্র   জনসংখ্যার উপাত্ত  বাংলাদেশ পরিসংখ্যান ব্যুরো-এর প্রতিবেদন অনুযায়ী ২০০১ সালে ছাতক উপজেলার জনসংখ্যা ১,৮৩,৮৮১ জন। প্রতি বর্গ কি: মি: এ লোক সংখ্যার ঘনত্ব প্রায় ৬৪৩ জন।   শিক্ষা  শিক্ষার হার, শিক্ষা প্রতিষ্ঠান  গড় হার ৩১.১৬%; পুরুষ ২৮.৪৫%, মহিলা ২৭.৫১%। কলেজ ১, মাধ্যমিক বিদ্যালয় ১৩, প্রাথমিক বিদ্যালয় ৯৫, মাদ্রাসা ৫। উল্লেখযোগ্য শিক্ষা প্রতিষ্ঠানসমূহ: পাগলা উচ্চ বিদ্যালয়, নোয়াখালী সপ্তগ্রাম উচ্চ বিদ্যালয়, গণিনগর ষোলগ্রাম উচ্চ বিদ্যালয়, ডুংরিয়া উচ্চ বিদ্যালয়, জয়কলস উজানীগাঁও রশিদিয়া উচ্চ বিদ্যালয়, সুরমা উচ্চ বিদ্যালয়, পূর্ব পাগলা উচ্চ বিদ্যালয়, পাইকাাপন সরকারি  	 	 প্রাথমিক বিদ্যালয়, উজানীগাঁও সরকারি প্রাথমিক বিদ্যালয়, আক্তাপাড়া সরকারি প্রাথমিক বিদ্যালয়, হরিনগর সরকারি প্রাথমিক বিদ্যালয়, পাগলা সরকারি প্রাথমিক বিদ্যালয়, সদরপুর সরকারি প্রাথমিক বিদ্যালয়, ডুংরিয়া সরকারী প্রাথমিক বিদ্যালয়, মানিকপুর সরকারি প্রাথমিক বিদ্যালয়, পাথারিয়া সরকারী প্রাথমিক বিদ্যালয়, গনীগঞ্জ সরকারি প্রাথমিক বিদ্যালয়, বীরগাঁও সরকারি প্রাথমিক বিদ্যালয়, রনসী সরকারী প্রাথমিক বিদ্যালয়, চিকারকান্দি সরকারী প্রাথমিক বিদ্যালয়, জামেয়া ইস. হাজী আক্রাম আলী দাখিল মাদ্রাসা, আমরিয়া ইসলামিয়া আলিম মাদ্রাসা।   অর্থনীতি  উপজেলার অধিকাংশ মানুষ কৃষি ও মাছ ধরা কাজের উপর নির্ভরশীল। কৃষিপণ্যের মধ্যে ধান আর পাটের বিপুল আবাদ রয়েছে। এছাড়া আছে হাওর ভরা মাছ। পাশাপাশি উপজেলার প্রচুর লোক বহির্দেশে বসবাস করায় তাদের পাঠানো রেমিট্যান্সের উপরও এলাকার অর্থনীতি নির্ভরশীল। উল্লেখযোগ্য ব্যক্তি আব্দুর রশীদ চৌধুরী, ব্রিটিশ ভারতের কেন্দ্রীয় বিধানসভার সদস্য  হুমায়ূন রশীদ চৌধুরী - রাজনীতিবিদ ও কূটনীতিজ্ঞ। জাতীয় সংসদের সাবেক স্পীকার,পররাষ্ট্রমন্ত্রী, জাতিসংঘের সাধারণ পরিষদের প্রথম বাংলাদেশি সভাপতি এবং মুজিবনগর সরকারের নয়াদিল্লি মিশন প্রধান।  ফারুক রশীদ চৌধুরী - সাবেক অর্থ প্রতিমন্ত্রী  এম এ মান্নান - সাবেক পরিকল্পনামন্ত্রী    আরও দেখুন   সুনামগঞ্জ জেলা  সিলেট বিভাগ  বাংলাদেশের উপজেলাসমূহ   তথ্যসূত্র   বহিঃসংযোগ    বিষয়শ্রেণী:শান্তিগঞ্জ উপজেলা বিষয়শ্রেণী:সুনামগঞ্জ জেলার উপজেলা
নির্মলা নাগপাল  সুপরিচিত সরোজ খান  নামে, (২২ নভেম্বর ১৯৪৮ - ৩ জুলাই ২০২০), বলিউডের নৃত্য পরিচালকদের মধ্যে অন্যতম। তিনি মহারাষ্ট্র রাজ্যের রাজধানী বোম্বে শহরে জন্মগ্রহণ করেছিলেন। চল্লিশ বছরের কর্মজীবনে তিনি ২০০০ এরও বেশি গানের নৃত্য পরিচালনা করেছিলেন।  কর্মজীবন ছোট নির্মলা তার পিতা মাতার সাথে ভারতবর্ষের বিভক্ত পর, ভারতে চলে আসে। মাত্র তিন বছর বয়সে শিশু শিল্পী হিসাবে তার কর্মজীবন শুরু করেন, 'নজরানা' চলচ্চিত্রে শিশু শিল্পী শ্যামা হিসাবে, এবং ১৯৫০ সালের দশকের শেষদিকে তিনি ব্যাকগ্রাউন্ড নর্তকী হিসাবে সুযোগ পান। চলচ্চিত্র কোরিগ্রাফার বি. সোহানলালের অধীনে কাজ করার সময় তিনি নাচ শিখেছিলেন। পরে, তিনি একজন সহকারী কোরিওগ্রাফার হিসেবে কাজ শুরু করেন এবং পরবর্তীকালে, ১৯৭৪ সালে, তিনি নিজে কোরিওগ্রাফার হিসাবে "গীতা মেরা নাম" চলচ্চিত্রে দিয়ে আত্মপ্রকাশ করেন। তবে, তাকে, কয়েকটি বছর অপেক্ষা করতে হয়েছিল পরিচিতি পেতে, অবশেষে ১৯৮৭ সালে, তিনি সফলতার প্রথম মুখ দেখেন, যখন তিনি শ্রীদেবীর সঙ্গে তার কাজের শুরু করেন, "মিঃ ইন্ডিয়া" চলচ্চিত্রে, "হাওয়া হাওয়াই" প্রশংসিত পায়, পরে, নাগিনা (১৯৮৬) এবং চাঁদনি (১৯৮৯), এবং পরবর্তীকালে, মাধুরী দীক্ষিতের সাথে, তেজাব (১৯৮৮) তে "এক দো তিন", থানেদার (১৯৯০) তে "তাম্মা তামমা লোগে" এবং "ধাক ধাক কর্নে লাগা", বেটা (১৯৯২) খুবই প্রশংশিত হয়। ফল ধীরে ধীরে তিনি সবচেয়ে সফল বলিউড কোরিগ্রাফার হয়ে ওঠেন।  ২০১৪ সালে, "গুলাব গ্যাং" চলচ্চিত্রে এবং ২০১৮ সালে "কলঙ্ক" চলচ্চিত্রে, সরোজ আবার মাধুরী দীক্ষিতের সাথে কাজ করেন।  টেলিভিশনে উপস্থিতি ২০০৫ সালে, সরোজ, "নাচ বালিয়ে", একটি রিয়ালিটি নাচের শোতে দুই বিচারক কে সঙ্গে নিয়ে বিচারক হিসাবে উপস্থিত ছিলেন, যা স্টার ওয়ান চ্যানেলে প্রচারিত হয়েছিল। তিনি শো এর দ্বিতীয় বছরেও হাজির ছিলেন। তারপর তিনি কয়েক বছর ধরে কয়েকটি রিয়ালিটি শো করেন, যেমন, "উস্তাদো কা উস্তাদ" যেখানে তিনি বিচারক ছিলেন, যা সোনি এন্টারটেনমেন্ট টেলিভিশন (ভারত) -এ প্রচারিত হয়। ২০০৮ সালে, "নাচলে ভে উইথ সরোজ খান", যা এনডিটিভি ইমাজিনে প্রচারিত হয়েছিল, এটি একটি ড্যান্স ক্লাস শো। ডিসেম্বর ২০০৮ সালে, জাভেদ জাফরি, নাভেদ জাফরি ​​এবং রবি বেহলের সাথে একজন বিচারক হিসেবে তিনি সোনি চ্যানেলে "বুগি উগি" (টিভি সিরিজ) শোতে উপস্থিত হন। ২৭ ফেব্রুয়ারি ২০০৯ সালে, থেকে শুরু হওয়া "ঝালাক দিখলা যা" রিয়ালিটি শো,তৃতীয় পর্বেতে, বৈভিভি মার্চেন্ট এবং অভিনেত্রী জুহি চাওয়লা কে সঙ্গে নিয়ে বিচারক ছিলেন এবং যা সোনি এন্টারটেনমেন্ট টেলিভিশন (ভারত) -এ প্রচারিত হয়েছিল।  মৃত্যু ২০২০ সালের ৩ জুলাই হৃদরোগে আক্রান্ত হয়ে সরোজ খান শেষ নিঃশ্বাস ত্যাগ করেন৷ ১৭ জুন, ২০২০ থেকে তিনি বান্দ্রার গুরু নানক হাসপাতালে ভর্তি ছিলেন৷ তার করোনা পরীক্ষাও করা হয়, তবে ফলাফল নেগেটিভ আসে৷  তথ্যসূত্র  বহিঃসংযোগ    বিষয়শ্রেণী:১৯৪৮-এ জন্ম বিষয়শ্রেণী:২০২০-এ মৃত্যু বিষয়শ্রেণী:ভারতীয় নারী নৃত্যশিল্পী বিষয়শ্রেণী:সিন্ধি ব্যক্তি বিষয়শ্রেণী:মহারাষ্ট্রের নারী শিল্পী বিষয়শ্রেণী:২১শ শতাব্দীর ভারতীয় নৃত্যশিল্পী বিষয়শ্রেণী:২০শ শতাব্দীর ভারতীয় নৃত্যশিল্পী বিষয়শ্রেণী:ভারতীয় নারী নৃত্য পরিচালক বিষয়শ্রেণী:মহারাষ্ট্রের নৃত্যশিল্পী বিষয়শ্রেণী:ভারতীয় চলচ্চিত্র নৃত্য পরিচালক বিষয়শ্রেণী:ভারতীয় নৃত্য পরিচালক বিষয়শ্রেণী:২০শ শতাব্দীর ভারতীয় নারী শিল্পী বিষয়শ্রেণী:২১শ শতাব্দীর ভারতীয় নারী শিল্পী